Πανσέτα μόνο με χοντρό αλάτι και δεντρολίβανο
Ξεροψημένη, κρατσανιστή πετσούλα, σούπερ τρυφερό κρέας. Αυτή η πανσέτα από αρτύματα έχει μόνο αλάτι, πιπέρι και δεντρολίβανο και δεν χρειάζεται τίποτε άλλο. Γίνεται ονειρεμένη.
2 κιλά χοιρινή πανσέτα με το δέρμα της, σε ενιαίο κομμάτι , 1 κουτ. σούπας χοντρό αλάτι , φρεσκοτριμμένο πιπέρι , λίγο ελαιόλαδο , 3-4 κλωνάρια φρέσκο δεντρολίβανο, περίπου 500 ml ζωμός κρέατος
Για να φτιάξουμε πανσέτα με χοντρό αλάτι και δεντρολίβανο, ξεκινάμε προθερμαίνοντας τον φούρνο στους 180°C, στη λειτουργία του αέρα.Κάνουμε μαλάξεις στην πανσέτα με το χοντρό αλάτι, πιπέρι και λίγο ελαιόλαδο. Στερεώνουμε μια σχάρα σε ένα ταψί και ρίχνουμε εκεί τον ζωμό και τα κλωνάρια δεντρολίβανο.Ακουμπάμε το κρέας πάνω στη σχάρα, φροντίζοντας να μην ακουμπά καθόλου στον ζωμό, και ψήνουμε για περίπου 1 ώρα και 45 λεπτά.Ανεβάζουμε τη θερμοκρασία στους 220°C, γυρίζουμε τη λειτουργία στις αντιστάσεις και ψήνουμε για άλλα 15 λεπτά, μέχρι η πέτσα να γίνει τραγανή. Ξεφουρνίζουμε, την αφήνουμε για 10 λεπτά να σταθεί και τη βάζουμε σε ξύλο κοπής. Την κόβουμε σε φέτες και σερβίρουμε αμέσως, όσο είναι ζουμερό το κρέας και κρατσανιστή η πέτσα.
Κρέας,Χοιρινό,Χριστούγεννα